Γ.Σ. Ηλιούπολης (σύλλογος Θεσσαλονίκης)

Ενεργά τμήματα του Γ.Σ. Ηλιούπολης 30px 30px  Ποδόσφαιρο Μπάσκετ 

Ο Γυμναστικός Σύλλογος Ηλιούπολης είναι αθλητικός σύλλογος που εδρεύει στη συνοικία Άνω Ηλιούπολη της Σταυρούπολης στη Θεσσαλονίκη. Ο σύλλογος δραστηριοποιείται στα αθλήματα του ποδοσφαίρου και καλαθοσφαίρισης.

 Τμήμα ποδοσφαίρου 
Ο Γ.Σ. Ηλιούπολης δημιουργήθηκε μετά από διαδοχικές συνεργασίες και συγχωνεύσεις τριών παλαιότερων συλλόγων της περιοχής. Το 1994 αρχικά, μετά από συγχώνευση της Αναγέννησης Άνω Ηλιούπολης με την Αστραπή Ηλιούπολης,εφ. «Θεσσαλονίκη» 17 Αυγούστου 1995 σ.11 (ψ.σ. 295)«ΑΕ Ηλιούπολης: Μοναδικός στόχος η άνοδος» δημιουργήθηκε η Α.Ε. Ηλιούπολης, η οποία το 2000 συγχωνεύτηκε με τον Ορφέα Ηλιούπολης«ΟΡΦΕΑΣ ΗΛΙΟΥΠΟΛΗΣ: Ο μεγαλύτερος και ιστορικότερος αθλητικός σύλλογος της Ηλιούπολης.» με αποτέλεσμα τη μετονομασία των συλλόγων σε ΓΣ Ηλιούπολης και Ελπίδες Ηλιούπολης αντίστοιχα Βάση δεδομένων αναγνωρισμένων σωματείων ΓΓΑ: κωδικοί ΞΤ78, ΙΛ84

Τα χρώματα του συλλόγου είναι το μπλέ και κίτρινο, χρησιμοποιεί ως έδρα το Δημοτικό γήπεδο Άνω Ηλιούπολης και την τριετία 2006-2009 αγωνίστηκε στη Δ΄ Εθνική.

 Ιστορία 
 Ορφέας Ηλιούπολης 
Ήταν ο αρχαιότερος σύλλογος της συνοικίας, ιδρύθηκε το 1961 και μέχρι το 2000 που συγωνεύτηκε με την ΑΕ Ηλιούπολης, εκτός του ποδοσφαιρικού τμήματος που συμμετείχε στο πρωτάθλημα της ΕΠΣ Μακεδονίας απο την περίοδο 1963-64, διατηρούσε τμήματα πετοσφαίρισης και καλαθοσφαίρισης..

 Αστραπή Ηλιούπολης 
Ιδρύθηκε τη δεκαετία του 70 και από την περίοδο 1971-72 συμμετείχε στο πρωτάθλημα της ΕΠΣ Μακεδονίας , αρχικά ως «Αστραπή Κυψέλης» και απο το 1990 ως «Αστραπή Ηλιούπολης», καταφέρνοντας να φτάσει και στην κορυφαία κατηγορία τη διετία 1991-1993.

 Αναγέννηση Άνω Ηλιούπολης 
Η Αναγέννηση ήταν ο νεότερος σύλλογος με έτος ίδρυσης το 1984, αλλά η πιο «επιτυχημένη» στο ποδόσφαιρο, καθώς το 1990 κατάφερε να προβιβαστεί στη Δ΄ Εθνική και να αγωνιστεί για δυο περιόδους (1990-91 και 1991-92).

 Α.Ε. Ηλιούπολης 
Με τη συγχώνευση της Αστραπής και της Αναγέννησης το 1994 δημιουργήθηκε η ΑΕ Ηλιούπολης με στόχο να πρωταγωνιστήσει στο πρωτάθλημα της ΕΠΣΜ. Οι δυο σύλλογοι αγωνίστηκαν στο πρωτάθλημα του 1994-95 με τα προηγούμενα ονόματά τους (στη Β κατηγορία η Αστραπή και στην Α η Αναγέννηση) και από την περίοδο 1995-96 ξεκίνησε και τυπικά η πορεία της ΑΕ Ηλιούπολης στην Α κατηγορία.

 Γ.Σ. Ηλιούπολης 
Μετά από μια διετία στη 2η κατηγορία της ΕΠΣΜ το 2000-2002, ο ΓΣ Ηλιούπολης επανέρχεται στην Α1 πια και για μια τριετία τερματίζει συνεχώς στην πρώτη 6αδα του πρωταθλήματος. Την περίοδο 2005-06 καταλαμβανοντας τη 2η θέση κερδίζει και την άνοδο στη Δ΄ Εθνική όπου θα παραμείνει για τρεις συνεχόμενες περιόδους. Από το 2009 αγωνίζεται στο πρωτάθλημα της ΕΠΣΜ.

 Επιτεύγματα 
 Κύπελλο ΕΠΣΜ : 2 κατακτήσεις (2006-07 , 2014-15) 
 Δ΄ Εθνική : 3 Συμμετοχές (2006–07, 2007–08, 2008–09)

 Τμήμα καλαθοσφαίρισης 

Το τμήμα Καλαθοσφαίρισης του Γ.Σ. Ηλιούπολης μετέχει στη Γ1 Ε.ΚΑ.Σ. Θεσσαλονίκης.

Από το 2000 και μετά μετέχει κάθε χρόνο στα Πρωταθλήματα της ΕΚΑΣΘ με ανταγωνιστικές ομάδες. Τη σεζόν 2016/2017 Κατέκτησε το Πρωτάθλημα του 2ου Ομίλου της Γ2 ΕΚΑΣΘ και μαζί την άνοδο σε ψηλότερη κατηγορία όπου αγωνίζεται μέχρι και 2017. Το 2022 πήρε άνοδο για την Β΄ Εθνική.

 Παραπομπές 

 Εξωτερικοί σύνδεσμοι 

 Πρώην επίσημος ιστότοπος του τμήματος καλαθοσφαίρισης του Γ.Σ. Ηλιούπολης

Κατηγορία:Γ.Σ. Ηλιούπολης Θεσσαλονίκης
Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 2000
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2000
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.ΚΑ.Σ.Θ.